Șoferii sunt obligați să facă un nou ITP. Categoria de mașini vizată de noua obligație
- Antonia Hendrik
- 17 mai 2024, 16:20
Șoferii din România care au acest tip de mașini vor trebui să facă un nou ITP. Inspecția va fi supervizată de Autoritatea Națională Fitosanitară (ANF). Toate primăriile din țară au fost informate deja cu privire la noile obligații.
Șoferii sunt obligați să facă un nou tip de ITP
Autoritatea Națională Fitosanitară (ANF) a notificat primăriile cu privire la necesitatea ca fermierii să efectueze periodic ITP (Inspecția Tehnică Periodică) echipamentelor destinate aplicării produselor de protecție a plantelor.
„Potrivit prevederilor din articolul 8 al Ordonanței de Urgență a Guvernului nr. 32/2012, aprobată prin Legea nr. 63/2013, și ale ordinului Ministerului Agriculturii și Dezvoltării Rurale nr. 820/2016 privind desemnarea organismului de inspecție a echipamentelor de aplicare a produselor de protecție a plantelor, utilizatorii profesioniști sunt obligați să efectueze periodic inspecția echipamentelor destinate aplicării produselor de protecție a plantelor”, informează ANF.
Șoferii sunt obligați să facă un nou tip de ITP.
Fermierii trebuie să depună o cerere la oficiul fitosanitar
Procesul de inspecție a echipamentelor de aplicare a produselor de protecție a plantelor este coordonat de către oficiile fitosanitare județene din cadrul Autorității Naționale Fitosanitare. Această inspecție acoperă toate aspectele esențiale pentru a asigura un nivel înalt de siguranță și protecție pentru sănătatea umană și pentru mediu.
În acest sens, fermierii care sunt deținători de echipamente de aplicare a produselor de protecție a plantelor pot depune o cerere la oficiul fitosanitar ( modelul de cerere) prin care solicită efectuarea inspecției echipamentului pe care-l dețin.
După centralizarea cererilor primite, Oficiul Fitosanitar va informa Autoritatea Națională Fitosanitară, care va coordona direcționarea centrului mobil de inspecție către județul respectiv.
Șoferii trebuie să facă ITP-ul la șase luni pentru aceste mașini
Preşedintele Klaus Iohannis a dat undă verde legii care validează Ordonanţa Guvernului 3/2024, ce aduce modificări în legislaţia privind transportul rutier.
Mai exact, vehiculele cu viteză redusă, adică cele care au o viteză maximă constructivă de până la 25 km/h, sunt scutite de obligaţia de a fi supuse inspecţiei tehnice periodice (ITP).
În plus, se instituie o frecvență de inspecție tehnică la fiecare șase luni pentru toate autovehiculele care operează în sectorul de închirieri auto, indiferent dacă sunt utilizate pentru transportul în regim de închiriere sau pentru serviciul de închiriere, informează capital.ro.